पाएं अपने शहर की ताज़ा ख़बरें और फ्री ई-पेपरडाउनलोड करें
कोरोना संक्रमण के चलते हजारों शिक्षकों की ड्यूटी लगाई है, जो जान हथेली पर रख बिना सुरक्षा संसाधनों के नाकों, कंट्रोल रूम व वैक्सिनेशन केंद्रों में कार्य कर रहे हैं।राजस्थान शिक्षक संघ युवा के संभाग संयोजक नरेंद्र कुमार राठौर ने बताया कि माध्यमिक व प्रारंभिक शिक्षा विभाग में कार्यरत कई शिक्षकों की ड्यूटी अंतरराज्यीय बॉर्डर, नाकों, कंट्रोल रूम व वैक्सीनेशन शिविरों में लगाई गई है। एसडीएम ने अपने आदेश में कहा था कि हर नाके पर एक टेंट, 10 कुर्सी, सैनिटाइजर की 2 पेटी, आवश्यकतानुसार मास्क, लॉकडाउन अवधि समाप्त होने तक दो पानी के कैंपर, खाने के पैकेट आदि की व्यवस्था की जाएगी, लेकिन देखने में आया है कि बॉर्डर नाकों पर किसी भी तरह व्यवस्था नहीं की है।
टेंट के अभाव में शिक्षकों को तेज धूप व लू से जूझना पड़ रहा है। संभाग मीडिया प्रभारी मनीष नागर ने बताया कि दैनिक उपस्थिति की कोई व्यवस्था नहीं है। जिसके आधार पर उनको पीएल का भुगतान किया जा सकेगा। पिछले वर्ष भी उपस्थिति के अभाव में कई शिक्षकों को पीएल का लाभ नहीं मिला था। जिला अध्यक्ष महेंद्र सिंह ने बताया कि माध्यमिक शिक्षा विभाग में कार्यरत 45 वर्ष से कम आयु वाले शिक्षक वर्तमान में कोविड ड्यूटी पर हैं। जिनका अभी तक टीकाकरण भी नहीं किया गया है। ऐसे समस्त शिक्षकों का जल्द टीकाकरण किया जाए। कंट्रोल रूम, वैक्सीनेशन शिविरों पर काम कर रहे शिक्षकों को मास्क, सैनिटाइजर, पानी की सुविधा उपलब्ध कराई जाए। हर नाके पर दो पुलिसकर्मी भी उपलब्ध करवाए जाए। राजस्थान शिक्षक संघ युवा शिक्षकों के जीवन के साथ खिलवाड़ नहीं होने दे सकता।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva zho_Hant eng_Latn